Той бил могъщ крал, чийто раздор с римската църква,
щял завинаги да промени хода на английската история.
Но бил ли той харизматичен реформатор или наслник и тиранин?
Нека открием с “Историята срещу Хенри VIII”.
Ред, ред в залата.
Така, кого имаме тук? Изглежда доста нахакан тип.
Действително, Ваша Чест. Това е Хенри VIII, всепризнатият крал,
който реформирал религията и правителството на Англия
и ги повел в посоката да станат модерна нация.
Позволете да не се съглася.
Това е жесток, импулсивен и екстравагантен крал
който толкова малко се вълнувал от народа, колкото и от шестте си съпруги.
Шест съпруги?
Ваша чест, първият брак на Хенри бил уреден,
когато той бил още дете.
Оженил се за Катрин от Арагон, за да заздрави съюзът на Англия с Испания.
Съюз, който той бил готов да захвърли, без да мисли за нацията.
Хенри имал отношение към нацията.
Било важно да се продължи Тюдорската династия, чрез мъжки наследник -
нещо, което Катрин не успяла да направи за 20 години брак.
Трябват двама, за да се направи наследник.
Кхъ кхъ, Независимо, Англия имала нужда от нова кралица,
за да се гарантира стабилност,
но Папата отказал да анулира съюза и да позволи на краля да се ожени наново.
Звучи като заплетена ситуация. Не можеш да спориш с Папата
И въпреки това, кралят решил да го направи.
Той изкоренил религиозните основи на страната
и отделил английската църква от Рим,
причинявайки векове на раздори.
Хенри просто дал на църквата честно местно ръководство.
Освободил поданиците си от подкупната институция на римския католицизъм.
И чрез отхвърляне на по-радикалните промени на протестантската реформация
позволил на хората си да запазят повечето от религиозните си традиции.
Възразявам! Църквата била обична и популярна институция
която носела утеха и милостиня на населението.
Благодарение на Хенри, църковното имущество било иззето,
болниците затворени, а безценни манастирски библиотеки изгубени завинаги,
всичко в полза на короната.
Част от приходите били използвани, за издигането на нови катедрали
и откриването на светски училища.
А и Англия имала нужда
да контролира вътрешните си дела вместо Рим.
Имате предвид под контрола на Хенри.
Не е така. Всички големи реформи на краля минавали през парламента.
Никоя друга държава по това време не позволявала
на хората си да имат дума в управлението.
Използвал парламента като средство за одобряване на собствените му желания.
Междувременно управлявал като тиранин,
екзекутирайки тези, които подозирал в нелоялност.
Сред жертвите му били великият държавник и философ Томас Мор
някогашен негов приятел и съветник
и Ан Болейн, новата кралица, заради брака с която, Хенри разкъсал страната.
Екзекутирал собствената си съпруга?
Това не било по инициатива на Хенри.
Била обвинена в измяна в борба за власт
с кралският министър Томас Кромуел.
Процесът бил измама
и тя нямало да бъде осъдена без одобрението на Хенри.
Освен това, той не бил много разочарован от резултата -
оженил се за Джейн Сиймор само 11 дни по-късно!
Брак, който отбелязвам, довел до мъжки наследник
и гарантирал сигурно наследяване...
но кралицата трагично починала при раждането.
Тази трагедия не го спряла
от зле скалъпен четвърти брак за Ан от Клийвс,
който по-късно Хенри анулирал и използвал за оправдание да екзекутира Кромуел
Сякаш това не било достатъчно, та после се оженил за Катрин Хауърд,
братовчедка на Ан Болейн, преди и нея да екзекутира.
Тя била съучастник в предателство, за което си признала!
Независимо, последният брак на Хенри за Катрин Пар
всъщност бил много успешен.
Шестият! Това само показва, че той бил невъздържан крал
който позволил разногласия и интриги да управляват двора му,
загрижен единствено за собствените си удоволствие и грандиозност.
Грандиозността била част от ролята на краля
като пример за подражание на хората си.
Той бил начетен учен и музикант, който щедро покровителствал изкуствата
както и внушетелен воин и спортсмен.
А пищните турнири, които организирал
увеличили репутацията на Англия на световната сцена.
И въпреки това и външната и вътрешната му политики били бедствие.
Кампаниите му във Франция и бруталната инвазия в Шотландия източили хазната
а опитът му да плати за това, чрез обезценяване на парите,
довело до постоянна инфлация.
Лордовете и земевладелците отвърнали чрез спиране на достъпа до обществени пасища
и превърнали обикновените селяни в просяци.
Просяци, които скоро щели да станат чифликчии.
Загражденията направили фермерството по ефективно и създали безработица,
която положила основите на Индустриалната Революция.
Англия никога нямаше да се превърне във великата сила, която е, без тях
и без Хенри.
Ами смятам, че независимо от всичко,
можем да се съгласим, че изглежда страхотно на портрета.
Отдаден вярващ, който се отрекъл от църквата.
Учен човек, който екзекутирал учени.
Крал, който донесъл стабилност на трона,
но го използвал, за да величае себе си,
Хенри VIII олицетворявал всички противоречия на монархията
на прага на модерната епоха.
Но разграничаването на управника от мита е част от поставянето на историята под съд.